recursal/SuperWikiNEXT-32B huggingface dataset:
**Baeksuk** (백숙) ialah istilah masakan Korea yang merujuk kepada hidangan yang dibuat dengan merebus atau mengukus daging atau ikan untuk dimasak dengan sempurna tanpa sebarang perasa.  *Baeksuk* dibuat dengan ayam atau kuang bayas dengan banyak air selama beberapa jam. Walau bagaimanapun, istilah umumnya menunjukkan *dakbaeksuk* (닭백숙, *baeksuk* ayam), atau ayam rebus, yang resipi dan bahan-bahannya serupa dengan *Samgyetang*. Walaupun *samgyetang* dibuat dengan ginseng, berbagai herba, buah beragan, dan jujube, *dakbaeksuk* terdiri daripada bahan-bahan yang lebih sederhana, seperti ayam, air, dan bawang putih. Ayam boleh diisi dengan pulut .

Apabila memasak selesai, garam dan bawang Welsh yang dihiris (*daepa*, 대파) ditambahkan ke dalam mangkuk mengikut citarasa. Sekiranya *baesuk* tidak diisi dengan pulut, ia biasanya dimakan dengan nasi. Ia sering dilihat sebagai varian *samgyetang* yang lebih sederhana dan lebih murah. Kadang-kadang ia salah digunakan sebagai kata lain untuk *samgyetang*.

*Dak hanmari*
-------------

 *Dak-han-mari*
*Dak hanmari* (닭 한마리) ialah hidangan Korea Selatan yang popular yang dikembangkan daripada *baeksuk*, yang dikatakan berasal dari daerah Dongdaemun, Seoul sejak tahun 1960-an. Hidangan ini secara harfiah bermaksud "ayam keseluruhan" dalam bahasa Korea kerana pengunjung dapat memiliki beberapa jenis makanan sama sekali daripada seekor ayam; daging ayam, supnya yang kaya, *kalguksu*, kentang, dan *garaetteok* (kek beras berbentuk silinder). *Ikan* dapat dimakan dengan kuah jernih seperti baeksuk, atau dibumbui dengan sos berasaskan *gochujang* (pes cili).

Rujukan
-------

Pautan luaran
-------------

* (dalam bahasa Korea) General info on baeksuk



1. ↑  백숙 (白熟) (dalam bahasa Korean). Empas Korean Dictionary. Dicapai pada 2008-06-21.CS1 maint: unrecognized language (link)
2. ↑  Hwang Gyo-ik (황교익) (2007-07-10). 그래, 이 맛이야!｜닭백숙 (dalam bahasa Korean) (593). Weekly Dong-a.CS1 maint: unrecognized language (link)
Rencana ini ialah mengenai orang Rom kuno.  Untuk kegunaan lain, sila lihat Atilia Haron.
**Atilia** (kadangkala dieja **Attilia**), merupakan anak perempuan kepada C. Atilius Serranus. Beliau juga adalah isteri pertama Marcus Porcius Cato Uticencis yang dinikahinya sekitar 73 SM. Aemilia Lepida yang merupakan bakal isteri kepada Marcus, telah menikah dengan Quintus Caecilius Metellus Pius Scipio Nasica. Atilia dilahirkan sekitar 90 SM.

Plutarch telah menulis melalui karya *Parallel Lives, Life of Cato the Younger, 7*:

[Atilia] merupakan wanita pertama yang mengadakan hubungan kelamin dengannya, tetapi bukanlah satu-satunya wanita yang pernah bersamanya. Laelius, merupakan rakan kepada Scipio Africanus; Laelius, dianggap lebih bernasib baik kerana telah mengadakan hubungan dengan seorang wanita sahaja sepanjang hayatnya.
Marcus dan Atilia mempunyai seorang anak lelaki, Marcus Porcius Cato yang meninggal dunia pada pertempuran kedua Philippi, dan anak perempuan, Porcia Catonis yang menjadi isteri kepada sepupunya, Marcus Junius Brutus. 

Pada sekitar tahun 63 SM, Marcus bercerai dengan Atilia atas alasan perzinaan (Atilia telah dikatakan menjadi salah satu teman wanita Julius Caesar). Marcus kemudiannya menikahi Marcia. Selepas daripada peristiwa tersebut, nama Atilia tidak lagi disebut dalam kalangan masyarakat pada ketika itu.

|  |  |
| --- | --- |
| Ikon tunas | Rencana biografi berkaitan orang Rom kuno ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pemandangan penjara pada awal abad ke-20
**Cadeia do Aljube** ialah sebuah bangunan bekas penjara di Lisbon, Portugal yang kini dijadikan sebagai muzium.

Terletak berhampiran Sé Cathedral di paroki Santa Maria Maior, penjara ini menempatkan mereka yang disabitkan kesalahan melalui Forum Ecclesiastical sehingga 1820, kemudian, bagi wanita yang dituduh melakukan jenayah lazim sehingga penghujung 1920-an. Dari 1928 sehingga penutupannya pada 1965, banduan politik dari *Ditadura Nacional* dan *Estado Novo* telah dipenjarakan di sana. Bekas banduan yang terkenal termasuk Francisco Miguel Duarte, Telo Mascarenhas dan Mário Soares. Selepas ini, fungsi bangunan ditukar untuk menahan penjenayah lazim dan jawatan Kementerian Keadilan.

Muzium
------

Sejak 2015, bangunan itu telah digunakan sebagai Muzium Penentangan dan Kebebasan. Tulisan di luar bangunan bertulis:

> 
> Di sini  
> 
> daripada kesunyian "laci"  
> 
> tanah air digigit  
> 
> daripada payudara yang dipecahkan oleh penyeksaan permintaan  
> 
> melaungkan laungan kebebasan  
> 
> berbunga April
> 
> 
>

Rujukan
-------

1. ↑  "Museu do Aljube". *Lonely Planet*. NC2 Media. Dicapai pada 16 Ogos 2017.
2. ↑  "Museu do Aljube". *Time Out*. Time Out Group Ltd. 17 Ogos 2016. Dicapai pada 16 Ogos 2017.
3. ↑  MPF, Jorge (21 Julai 2009). "Torturas da Pide". *www.flickr.com*. Flickr. Dicapai pada 10 Disember 2018.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
**Cacing kerawit** atau **Cacing keruit** (bahasa Inggeris:*hookworm*) ialah nematod parasit yang hidup di dalam usus kecil perumahnya, iaitu mungkin mamalia seperti anjing, kucing, atau manusia. Dua spesies cacing kerawit biasanya menjangkiti manusia, *Ancylostoma duodenale* dan *Necator americanus*. *A. duodenale* banyak terdapat di Asia Tengah, Afrika Utara, India dan (dahulunya) di selatan Eropah, sementara *N. americanus* banyak terdapat di Amerika, Sub-Sahara Afrika, Asia Tenggara, China, dan Indonesia. Cacing kerawit telah menjangkiti lebih daripada 600 juta orang di seluruh dunia. Spesies *A. braziliense* dan *A. tubaeforme* menjangkiti kucing, manakala *A. caninum* menjangkiti anjing. *Uncinaria stenocephala* menjangkiti anjing dan kucing.

Pautan luar
-----------

* CDC Department of Parasitic Diseases images of the hookworm life cycle Diarkibkan 2009-12-24 di Wayback Machine
* Centers for Disease Control and Prevention
* Dog hookworm (*Ancylostoma caninum*) at MetaPathogen: facts, life cycle, references Diarkibkan 2010-08-30 di Wayback Machine
* Human hookworms (*Ancylostoma duodenale* and *Necator americanus*) at MetaPathogen: facts, life cycle, references Diarkibkan 2009-07-09 di Wayback Machine
Untuk kegunaan lain, sila lihat Cacing (nyahkekaburan).
Cacing tanah
**Cacing** adalah haiwan berbadan lembut dan panjang dalam kumpulan haiwan invertebrat. Cacing yang paling dikenali adalah cacing tanah, ahli filum Annelida, tetapi terdapat beratus ribu spesies lain yang tinggal dalam pelbagai habitat selain tanah. Selepas beberapa masa takrifan umum ini dikecilkan kepada takrifan moden yang masih merangkumi beberapa kumpulan haiwan. Filum utama yang termasuk cacing adalah:

* Acanthocephala (cacing kepala berduri)
* Ancylostoma (cacing kerawit)
* Annelida (cacing bersegmen)
* Chaetognatha (cacing panah)
* Ectoprocta (cacing piala)
* Gnathostomulid (cacing rahang)
* Hemichordata (cacing lidah)
* Kinorhyncha (cacing mahkota berduri)
* Nematoda (cacing gelang)
* Nematomorpha (cacing bulu kuda)
* Nemertea (cacing reben)
* Onychophora (cacing baldu)
* Phoronida (cacing ladam)
* Platyhelminthes (cacing pipih)
* Priapulida (cacing falus)
* Sipuncula (cacing kacang)

Cacing memiliki kedua-dua jantina jantan dan betina.

Sesetengah kumpulan invertebrat lain kadang-kadang turut dipanggil cacing, terutamanya dalam percakapan. Contohnya larva serangga seperti *railroad worm*, ulat kayu , ulat kalimantang, ulat sera or ulat sutera. 

Mereka yang takutkan cacing juga dikenali sebagai *scoleciphobia* atau *vermiphobia*.
**Alexander Langer** (22 Februari 1946 – 3 Julai 1995) ialah wartawan, aktivis keamanan, ahli politik, penterjemah, dan guru Itali.

Biografi ringkas
----------------

Dilahirkan di Sterzing, Trentino-Alto Adige/Südtirol, sebuah kawasan di Itali yang terdiri sebahagian besarnya daripada penduduk bertuturan bahasa Jerman, Langer terlibat dalam isu-isu politik tempatan sejak awal lagi. Pada waktu itu, isu-isu tersebut tertumpu pada hubungan antara kelompok etnik yang sangat tegang, akibat dua perang dunia serta ketegangan dan terorisme berdekad-dekad.

Pada awal 1970-an, Langer giat dalam Lotta Continua, sebuah pertubuhan politik sayap kiri di Itali. Beliau kemudian menyertai Green Party di Bolzano dan menjadi anggota majlis wilayah untuk Trentino-Alto Adige/Südtiro pada 1978. Semasa banci 1981 dan 1991 di Bolzano, Langer enggan menyatakan kelompok etniknya kerana beliau menentang sebarang batas etnik terpaksa. Justera, disebabkan pengakuan itu diwajibkan demi melindungi *status quo* etnik, Langer tidak layak menyertai sebarang pilihan raya tempatan.

Pada 1980-an, Langer cepat naik pangkat dalam Green Party, mula-mulanya pada peringkat negara dan kemudiannya di Eropah, lalu akhirnya menjadi anggota Parlimen Eropah serta juga presiden Kumpulan Greens/EFA dalam Parlimen Eropah pada 1989. Beliau kemudian amat terlibat dalam inisiatif-inisiatif keamanan di Eropah dan Timur Tengah, selain daripada menggalakkan dialog antara:

* parti-parti sayap kiri alternatif;
* anggota-anggota Transnational Radical Party;
* kumpulan-kumpulan Kristian sayap kiri;
* kumpulan-kumpulan pro-keamanan, pencinta alam sekitar, dan kumpulan politik pinggir;

pada peringkat Eropah. 

Langer juga bertindak sebagai wakil Parlimen Eropah kepada Israel, Rusia, Brazil, Argentina, Libya, Mesir, Cyprus, dan Malta. Selain itu, beliau juga amat terlibat dalam kempen untuk memupuk keamanan di bekas Yugoslavia semasa perang etnik pada 1990-an. Langer membunuh diri di Florence pada 1995.

Pautan luar links
-----------------

* Alexander Langer Foundation
|  |  |
| --- | --- |
|  | **Rencana ini mengandungi aksara khas.** Tanpa pemberian sokongan yang sewajarnya, anda mungkin melihat tanda tanya, kotak, atau simbol lain. |

**Zhang Sixun** (Cina ringkas: 张思训code: zh is deprecated ; Cina tradisional: 張思訓code: zh is deprecated ; pinyin: *Zhāng Sīxùn*; Wade-Giles: **Chang Ssu-hsün**, fl. abad ke-10) ialah seorang ahli astronomi dan jurutera tentera dari Bazhong, Sichuan pada awal Dinasti Song (960-1279 M). Beliau dikenang kerana mencipta sebuah sfera armila untuk menara jam astronomi binaan beliau yang menggunakan raksa cair (yang dititiskan secara berkala dari sebuah jam klepsidra). Raksa cair itu mengisi timba roda air yang berpusing untuk menghasilkan kesan mekanisme bolosan dalam sawat jam serta membolehkan sfera armila astronomi untuk berpusing apabila perlu. Beliau mereka model sfera armilanya pada tahun 976, dan melengkapkan pembinaannya pada 977.

Lihat juga
----------

* Sejarah sains dan teknologi di China
* Kejuruteraan mekanik

Rujukan
-------

* Liu, Heping. ""The Water Mill" and Northern Song Imperial Patronage of Art, Commerce, and Science," *The Art Bulletin* (Volume 84, Number 4, 2002): 566–595.
* Needham, Joseph (1986). *Science and Civilization in China: Volume 4, Physics and Physical Technology, Part 2, Mechanical Engineering*. Taipei: Caves Books, Ltd.

Pautan luar
-----------

* Mechanical Clock article with Zhang Sixun (Inggeris)
**Bahasa komputer** ialah istilah alternatif yang lebih ramah untuk istilah bahasa pengaturcaraan yang lebih biasa digunakan. Walaupun demikian, sesetengah penulis mengehadkan istilah "bahasa pengaturcaraan" kepada bahasa-bahasa yang boleh menyatakan *semua* algoritma yang mungkin, manakala yang lain kekadang menggunakan istilah "bahasa komputer" untuk bahasa-bahasa buatan yang lebih terbatas. Umpamanya, HTML dianggap sebagai bahasa markap serta juga bahasa komputer tetapi secara tradisi, tidak dianggap sebagai bahasa pengaturcaraan.
  
  
 \_1#@4 ?@!7#8@ (7)85 +85@?

Jenis bahasa komputer
---------------------

### Bahasa peringkat rendah

Bahasa komputer jenis ini adalah bahasa komputer yang tidak dapat difahami oleh manusia tetapi boleh difahami oleh komputer. Contohnya bahasa mesin (*machine code*) mempunyai arahan-arahan dalam bentuk bit yang sukar untuk difahami manusia.

Fungsi bahasa ini ialah menghantarkan signal bit melalui get logik, dan seterusnya mengawal input dan output perkakasan.

### Bahasa peringkat tinggi

Bahasa komputer jenis ini adalah bahasa yang boleh difahami oleh manusia tetapi tidak oleh komputer. Ia dicipta untuk memudahkan kerja-kerja mengaturcara. Oleh sebab ia tidak difahami oleh komputer maka ia akan diterjemah kepada bahasa tahap rendah untuk dibaca oleh komputer dengan bantuan penyusun atau pentafsir. Selalunya ia adalah dalam bentuk Bahasa Inggeris yang disingkatkan ataupun diubah suai.

Kebanyakan perisian moden ditulis dalam Bahasa Peringkat Tinggi lalu disusun menjadi kod perhimpunan, dan kemudiannya ditafsirkan menjadi arahan mesin.

Jenis bahasa komputer
---------------------

#### Bahasa Peringkat Rendah

* Bahasa mesin
* Bahasa himpunan

#### Bahasa Peringkat Tinggi

* Bahasa huraian perkakasan
* Bahasa markap (misalnya HTML – biasanya digunakan untuk menghasilkan dokumen)
* Bahasa pengaturcaraan (misalnya C++)
* Bahasa pengaturcaraan generasi ke-4 ("4GL")
* Bahasa penskripan
* Bahasa pertanyaan (misalnya SQL, XQuery)
* Bahasa spesifikasi
* Bahasa transformasi (misalnya XSLT)
* Format fail tatarajah (misalnya fail INI)
* Format penyirian data (Kategori: Format penyirian data)
* Bahasa pemprosesan templat

Lihat juga
----------

* Senarai bahasa pengaturcaraan
* Bahasa pengaturcaraan
* Bahasa penskripan

Rujukan
-------

1. ↑  Dari segi matematik, ini bermaksud bahawa bahasa pengaturcaraan itu adalah Turing-sempurna. MacLennan, Bruce J. (1987). *Principles of Programming Languages*. Percetakan Universiti Oxford. m/s. 1. ISBN 0-19-511306-3.

Pautan luar
-----------

* Sejarah bahasa-bahasa komputer - turut membekalkan salasilah bahasa komputer.
* Jurnal bahasa komputer di Elsevier

|  |  |
| --- | --- |
| Ikon tunas | Rencana berkaitan bahasa komputer ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**X PRIZE** (atau **Hadiah X**) adalah pertandingan innovatif dan profil tinggi yang mendorongkan individu, syarikat dan organisasi di semua sempadan untuk menyelesaikan cabaran yang sekarang mengehadkan kemaraan manusia. X PRIZE pertama yang telah dicadangkan oleh Peter Diamandis ialah Ansari X PRIZE merupakan hadiah sepuluh juta dolar untuk kapal angkasa swasta mempunyai berkebolehan mencapai ke ruang angkasa dari atmosfera Bumi.

Istilah **X PRIZE** boleh rujuk kepada hadiah-hadiah berikut:

* Ansari X PRIZE, pertandingan X PRIZE yang asal untuk membuat kenderaan kapal angkasa swasta
* Archon X PRIZE, genomics competition to create a device to sequence 100 human genomes within 10 days or less
* Automotive X PRIZE, engineering competition to create a fuel efficient clean car
* Wirefly X PRIZE Cup, "live" air & space expo featuring space-related competitions and rocketry.
* Google Lunar X PRIZE, pertandingan untuk melancarkan robot di atas Bulan
* X PRIZE Foundation

Ikon nyahkekaburan Laman nyahkekaburan ini mengandungi rencana-rencana yang mempunyai tajuk **X Prize**.   
 Jika pautan dalaman melencongkan anda di sini, anda boleh memperbaiki pautan tersebut supaya terus menuju ke rencana yang diinginkan.
Biola merupakan salah 1 alat muzik bertali yang terkenal
**Alat muzik bertali** ialah alat muzik yang menghasilkan bunyi daripada tali bergetar apabila pemain menggerakkan tali dengan cara tertentu.

Terdapat 3 cara untuk menukar pic tali yang bergetar: panjang, daya tali dan ketumpatan linear. Panjang tali dari hujung kepala ke hujung badan pada alat muzik gesek atau petik menentukan jarak pic berbeza pada alat muzik. Untuk alat muzik gesek, penggesek biasanya diletakkan serenjang dengan tali, di titik tengah antara hujung papan jari dan hujung badan. 1 tali dengan daya tali dan panjang tertentu hanya menghasilkan 1 pic. Sesetengah alat muzik menggunakan tali simpatetik. Alat bertali muzik biasanya digunakan dalam orkestra, dan pada kelazimannya, bahagian "alat bertali simfonik" melingkungi: biola, viola, selo dan kontrabes. Contoh alat muzik bertali lain ialah harp, gitar, gitar bes, ukulele, zither, bouzouki dan oud.

Rujukan
-------

1. ↑  *The Concise Oxford Dictionary of Music*. Oxford University Press. 1964. m/s. 412. ISBN 0-19-311302-3.
Sebuah **alat kawalan permainan video** (disebut dalam bahasa Inggeris sebagai *Game Controller*) ialah sejenis peranti masukan yang digunakan untuk mengawal sebuah permainan video. Sebuah alat kawalan permainan video seringkali disambungkan kepada sebuah konsol permainan video atau komputer peribadi. Alat ini boleh juga berperanan sebagai papan kekunci, tetikus, kayu ria, *paddle* atau apa-apa alatan yang direka khas untuk penggunaan alat permainan video yang boleh menerima input. Alatan khas permainan video, misalnya seperti stereng untuk tujuan memandu menerusi paparan visual permainan video dan pistol ringan yang digunakan dalam judul permainan video menembak, juga wujud untuk sesebuah platform. Sesetengah alatan, seperti papan kekunci dan tetikus, sebenarnya merupakan alatan input generik dan penggunaan mereka adalah tidak terhad sebagai alatan kawalan permainan video sahaja.

Pautan luar
-----------

* (Inggeris) Sebuah rencana berkaitan dengan merintis permainan video dan alat kawalan mereka yang dicipta khas buat orang kurang upaya
* (Inggeris) Perbandingan alat kawalan simulasi
**YAFL** adalah sebuah projek kajian tahap pertengahan yang untuk pelaksanaan satu bahasa pengaturcaraan berorientasi objek yang baru. Antara sasaran utama projek ini adalah sebuah bahasa yang tegas dengan pewarisan dan pengumpul sampah serta bahasa terkompil. Pengkompil pertama YAFL telah wujud sejak tahun 1992.

Contoh
------

* **Indahnya dunia!**

```
DEFINITION MODULE IndahDunia;
  

   CLASS IndahClass;
      METHOD CREATE;
      METHOD Main;
   END IndahClass;
  
  
END IndahDunia;
  
  

IMPLEMENTATION MODULE IndahDunia;
   FROM Streams IMPORT StdOut;
  

   CLASS IndahClass;
  
          
      METHOD CREATE;         
         BEGIN
         -- untuk mengawali panggilan disekeliling objek
         Main;
         END;
  
       
      METHOD Main;
         BEGIN
         StdOut.WriteLine ("Indahnya Dunia!");
         END Main;
  
       
   END IndahClass;
  
  
END IndahDunia;
```

Pautan luar
-----------

* Laman Phidani Software untuk YAFL
* Catatan Open Directory

|  |  |
| --- | --- |
| Ikon tunas | Rencana berkaitan bahasa komputer ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
Koordinat: 37°31′50.25″N 127°7′0.62″E﻿ / ﻿37.5306250°N 127.1168389°E﻿ / 37.5306250; 127.1168389

**Wiryeseong** (Jawi: ‏**ويرييسوڠ**‎code: ms is deprecated ‎) ialah nama dua ibu kota awal Baekje, salah satu daripada Tiga Kerajaan Korea. Kedua-duanya dipercayai berada di kawasan Seoul moden. Menurut *Samguk Sagi* (buku sejarah Korea tertua yang masih ada, ditulis pada abad ke-12), Onjo, putera kepada pengasas Goguryeo, Jumong, mengasaskan bangsa *Sipje* (십제, 十 濟; kemudian menjadi *Baekje* ) di Wiryeseong pada tahun 18 SM, sementara abangnya Biryu mengasaskan Michuhol (미추홀, 彌 鄒 忽) lebih jauh ke barat. Lokasi Michuhol biasanya dipercayai sebagai Incheon masa kini. 

Setelah beberapa lama, Biryu menyedari bahawa tanah Michuhol terlalu tandus dan masin untuk menopang rakyatnya, jadi beliau pindah ke Wiryeseong bersama orang-orangnya (Tidak lama kemudian, nama negara itu diubah dari *Sipje* menjadi *Baekje* ). Kemudian, Onjo bergerak lebih jauh ke selatan kerana Malgal di utara dan Lelang di timur.

Wiryeseong yang awal disebut Habuk (utara sungai) Wiryeseong dan yang kemudian disebut Hanam (selatan sungai) Wiryeseong.  Tembok tanah Pungnap Toseong dan Mongchon Toseong di Songpa-gu, Seoul dipercayai oleh banyak orang sebagai peninggalan Hanam Wiryeseong. 

Semasa zaman Hanseong, Baekje tumbuh melawan Mahan Selatan dan Komanderi China Utara termasuk Daifang, yang berusaha melanggar sempadan mereka. Dalam proses itu, Baekje mengubah sistem politik, dan memperluas wilayahnya ke wilayah Mahan dan Hwanghae, dan menjadi kuasa serantau.

Wiryeseong berperanan sebagai ibu kota Baekje hinggalah tahun 475, apabila Raja Jangsu Goguryeo menyerang Baekje dan menawan Wiryeseong, serta seluruh wilayah Sungai Han, dan membunuh Raja Gaero Baekje. Raja Baekje berikutnya Munju berpindah ke selatan dan mengasaskan ibu kota baru di Ungjin (bandar Gongju kini).

Lihat juga
----------

* Senarai topik berkaitan Korea
* Sejarah Korea
* Kubu di Korea
* Pungnap Toseong
* Mongchon Toseong
* Ungjin
* Sabi

Rujukan
-------

1. ↑  "하북위례성(河北慰禮城) - 디지털도봉구문화대전". *dobong.grandculture.net*. Dicapai pada 2019-05-14.
2. ↑  This is not to be confused with modern Hanam city, which also means "south of the (Han) river."
3. ↑  위례성(慰禮城) (dalam bahasa Korean). Doosan Encyclopedia. Dicapai pada 2008-04-15.CS1 maint: unrecognized language (link)
**Volume 1** merupakan album pertama **Raja Ema** yang diedarkan pada tahun 1985, dan yang paling berjaya dari aspek jualan. Album ini berjaya terjual melebihi 100,000 unit pada tahun 1985 dan 1986. Di dalam album ini, mengandungi 10 buah lagu iaitu 7 buah lagu pop rancak atau mid-tempo dan 3 buah lagu balada.

Maklumat Album
--------------

Menggunakan khidmat Kesuma Booty, Surya Booty dan Fauzi Marzuki sebagai pencipta lagu. Manakala Habsah Hassan, Seri Bayu dan Lukhman S dalam penulisan lirik. Lagu yang paling popular dalam album ini iaitu *Jejaka Idaman*, ciptaan Fauzi Marzuki dan lirik oleh Herman Tino. Dengan rentak yang simple serta bawaan lagu dengan suara manja Raja Ema ia menjadi lagu kegemaran semua sekitar tahun 1985 dan 1986. Selain lagu tersebut sebuah lagu lain yang turut popular dan menjadi kegemaran pendengar iaitu *Di Pertemuan Ini*. Lagu ini merupakan lagu pertama yang mempunyai klip video khas yang tidak dirakam di studio atau rancangan hiburan TV, tetapi ia dirakam untuk lagu tersebut dan penggambarannya dibuat di sekitar jalanraya di Kuala Lumpur. Lagu lain yang popular iaitu *Perpisahan Jua*, *Kau Tidak Peduli*, *Kerana Aku Tidak Lagi Bermimpi*, *Kekasih Sepi* dan *Ku Berjanji* (duet dengan Isma Alif yang mana sebelum dia merakam album penuh, Fauzi Marzuki memberi peluang kepadanya untuk cuba menyanyi dalam lagu ini).

Vokal Dalam Album
-----------------

Dari segi vokal pula, Raja Ema sememangnya tidak mempunyai suara seperti *Zaiton Zameon* atau *Francissca Peter*, tetapi dalam usia 16 tahun Raja Ema mempunyai suara yang amat unik dan tidak terdapat pada penyanyi lain, kerana beliau mempunya 2 suara, yang utama (yang didengar dalam lagu) dan "whisper voice" iaitu suara seakan bisikan yang menyanyi bersama.

Senarai Runut
-------------

|  |  |  |  |
| --- | --- | --- | --- |
| No. | Tajuk | Masa |  |
| 1. | "Di Pertemuan Ini" |  |
| 2. | "Jejaka Idaman" |  |
| 3. | "Penghargaanku" |  |
| 4. | "Kekasih Sepi" |  |
| 5. | "Ku Berjanji" |  |
| 6. | "Impian Harapan" |  |
| 7. | "Kau Tidak Peduli" |  |
| 8. | "Bersamaku" |  |
| 9. | "Perpisahan Jua" |  |
| 10. | "Kerana Aku Tidak Lagi Bermimpi" |  |

Carta Album
-----------

| Carta (1985) | Kedudukantertinggi |
| --- | --- |
| Carta Album RIM | 1 |

Carta Single
------------

| Lagu |
| --- |
|  |
| Carta Muzik-Muzik (1986) |
| "Jejaka Idaman" | 2 |
| "Pertemuan Ini" | 4 |
| "Kekasih Sepi" | 7 |

iTunes
------

iTunes Raja Ema - Jejaka Idaman - Single

iTunes Raja Ema - Memori Hit (Koleksi 3 Album Bersama EMI)
***Wish List Raya*** adalah telefilem Malaysia 2018 yang bertemakan cinta yang telah ditayangkan pada 15 Jun 2018 pada jam 6 petang melalui saluran TV9 istimewa sempena hari raya syawal.

Sinopsis
--------

Setiap kali raya, Aiman (Donna Muslim) akan cuba menyempurnakan semua permintaan ibu bapanya. Daripada besarkan dapur, beli motor besar ke minta menantu dan cucu, semuanya telah dilaksanakan oleh Aiman. Tahun ini, dia berasa tertekan memikirkan apa pula permintaan ibu bapanya. Jadi, Aiman bercadang untuk menghantar ibu bapanya menunaikan umrah pada Syawal nanti. Belum apa-apa, ibu bapanya sudah menghebohkan ke seluruh kampung! Aiman pula mempunyai konflik mencari agensi ke Tanah Suci. Dia takut ibu bapanya akan menanggung malu, namun ibu bapa Aiman redha. Tanpa disangka, akhirnya ada agensi yang menghubungi Aiman untuk melaksanakan urusan umrah kedua orang tuanya di Tanah Suci. Akhirnya Aiman berjaya menyempurnakan misi raya ibu bapanya tahun ini.

Pelakon dan watak
-----------------

* Donna Muslim sebagai Aiman
* Mimi Lana sebagai Alia
* Raja Azura sebagai Nabila
* Esma Daniel sebagai Razali
* Emily Lim Pey Chi sebagai Jas
* Daniel Fong sebagai Richard
* Seri Aileen sebagai Adinda 1 tahun
* Baby Emre sebagai Adinda Baby
* Anita sebagai Madam Kavita

Rujukan
-------

1. ↑  "Wish List Raya". *myinfotaip.com*. 14 Jun 2018.

Pautan luar
-----------
Untuk kegunaan lain, sila lihat Wisma Negeri.
**Wisma Negeri** yang terletaknya di sebelah bangunan Balai Besar, Alor Star, merupakan nadi pentadbiran kerajaan Negeri Kedah pada suatu masa dahulu. Perasmian bangunan ini telah disempurnakan pada 11 Syawal 1393 bersamaan 8 September 1973 oleh D.Y.T.M. Tuanku Haji Abdul Malik ibni Almarhum Sultan Badlishah, Pemangku Sultan Kedah pada waktu itu. Lokasinya terletak berhampiran Balai Besar dan terletak di dalam kawasan Medan Bandar.

Bangunan ini pada awalnya menempatkan pejabat-pejabat penting seperti pejabat KDYMM Tunku Sultan, DYTM Raja Muda, Setiausaha Kerajaan Negeri dan Pejabat Kewangan Negeri. Sebelum ini pejabat-pejabat tersebut berada di bangunan secretariat atau terkenal dengan sebutan 'opis dalam', iaitu bangunan dua tingkat yang terletak di belakangnya yang mula digunakan pada tahun 1929. Di bangunan ini juga terdapat Dewan Persidangan untuk ahli-ahli Dewan Negeri Kedah yang sebelum itu bertempat di Balai Besar semenjak Majlis Negeri di asaskan pada tahun 1905. 

Pada 15 April 1993, semua pejabat terpenting di sini termasuk Dewan Undangan Negeri telah berpindah ke Wisma Darul Aman yang terletak 1 kilometer dari pusat bandar dan bersempadan di antara Jalan Tunku Bendahara, Jalan Sultanah dan Lebuhraya Darul Aman. Sementara Wisma Negeri ditempatkan beberapa jabatan penting lainnya seperti Pejabat Perbendaharaan dan Audit, Pejabat Tanah dan Galian dan Pejabat Daerah Kota Setar. 

Dari segi struktur rekabentuk bangunan, dengan adanya bentuk-bentuk gerbang di setiap tingkap, menjadikan bangunan ini kelihatan cantik. Di bahagian depan bangunan ini terdapat jalinan lencana Negeri Kedah yang mewujudkan suasana harmoni. Ini tambah pula dengan bumbung 'gentian kaca' sebagai tanda pintu masuk utama ke bangunan ini. Walau bagaimanapun, bangunan Wisma Negeri bolehlah dikategorikan sebagai bangunan yang mempunyai ciri-ciri senibina moden
**Wikia, Inc.** merupakan sebuah syarikat perbadanan yang diasaskan oleh Jimmy Wales, pengasas Wikimedia, dengan Angela Beesley, Naib Presiden Perhubungan Komuniti. Wikia, Inc. mengelolakan Wikia, sebuah koleksi yang melebihi 1,000 komuniti wiki, dan mengehoskan:

* Memory Alpha, sebuah ensiklopedia *Star Trek*;
* Uncyclopedia, sebuah ensiklopedia parodi; dan
* Wookieepedia, sebuah wiki *Star Wars*.

Diperbadankan pada asalnya di Florida pada Disember 2004, Wikia, Inc. telah diperbadankan semula di Delaware pada Januari 2006. Michael Davis, bekas pekongsi perniagaan Jimmy Wales, yang kini berkhidmat sebagai ahli lembaga serta Bendahari Yayasan Wikimedia, telah dilantik sebagai Setiausaha untuk syarikat Delaware yang baru.

Bahagian komuniti wiki yang dahulu digelarkan "Wikicities" ditukar nama menjadi "Wikia", baru saja sebelum Wikia, Inc. mengumumkan pelaburan modal usaha niaga utamanya yang sulung, dengan pelaburan sebanyak AS$4 juta daripada Rakan-Rakan Usaha Niaga Bessemer, New York.

Pautan luar
-----------

* Wikia.com
***Aliff Firdaus*** merupakan siri drama televisyen Malaysia 2009 arahan Rashid Sibir terbitan Opera Klasik. Dibintangi oleh Beego, Irma Hasmie, Fezrul Khan, Maria Farida dan Nasir Bilal Khan, siri ini bersiaran di Slot Zehra TV3 dari 4 Disember 2009 sehingga 4 Jun 2010 menggantikan *Nur Kasih*.

Sinopsis
--------

Aliff Firdaus (Beego) mahu mengikut jejak bapanya, Haji Madi (Nasir Bilal Khan) melakukan kerja kampung seperti bersawah, menternak kambing dan menjadi imam. Ibunya, Hajah Mina (Fadhilah Mansor) pula mengambil upah menjual kuih.

Anak bongsu daripada lima beradik, hasrat Aliff mendapat tentangan hebat abang dan kakaknya yang masing-masing graduan universiti dan berjaya dalam karier. Along, penjual kereta, Angah (usahawan kedai perabot), Andak (pensyarah) dan Acik (hartanah). Walaupun hidup senang dan mewah, perasaan mereka berempat bergolak dengan masalah sendiri dan tidak tenteram. Di kampungnya, Aliff jatuh cinta dengan Dira (Irma Hasmie), gadis dari bandar. Menetap bersama ibunya di kampung itu, Dira mengusahakan tadika.

Sejak itu, hubungan Aliff dan Dira rapat. Aliff yang mendapat keputusan cemerlang dalam peperiksaan Sijil Tinggi Pelajaran Malaysia (STPM) enggan menyambung pelajarannya. Namun atas nasihat bapa dan kekasihnya, Aliff akhirnya akur. Berhijrah ke KL dengan hati terluka, Aliff hilang haluan hidup. Adakah Aliff akan terus hanyut dengan keseronokan duniawi? Mampukah dia membezakan antara kesederhanaan hidup dan kemewahan dunia? Bagaimana pula kasihnya pada Dira?

Pelakon
-------

### Pelakon utama

* Beego sebagai Aliff Firdaus
* Irma Hasmie sebagai Dira

### Pelakon pembantu

* Fadilah Mansor sebagai Hajah Mina
* Nasir Bilal Khan sebagai Haji Madi
* Zed Zaidi sebagai Shahril
* Fezrul Khan sebagai Isa
* Jasmin Hamid sebagai Siti Khadijah
* Kuza
* Maria Farida
* Khatijah Tan
* Rahim Jailani

Rujukan
-------

1. ↑  Budiey (19 Disember 2009). Drama Aliff Firdaus Lakonan Beego, Irma Hasmie, Jasmin Hamid, Kuza Sensasi Selebriti. Dicapai pada 19 Mei 2014.

Pautan luar
-----------

* *Aliff Firdaus*  di Pangkalan Data Filem Internet (IMDb)
Akihabara pada 2007
Akihabara pada waktu malam
**Akihabara** (秋葉原, "Medan daun luruh"), juga dikenali sebagai **Bandar Elektrik Akihabara** (秋葉原電気街, *Akihabara Denki Gai*), merupakan sebuah kawasan di Tokyo, Jepun. Ia terletak kurang daripada lima minit dengan kereta api dari stesen Tokyo. Namanya sering dipendekkan kepada *Akiba* (アキバ) di Jepun. Walaupun ada tempat rasmi yang dinamakan Akihabara berhampiran, sebahagian daripada Taitō-ku, kawasan tersebut diketahui oleh kebanyakan orang sebagai *Akihabara* (termasuk stesen kereta api yang sama nama) sebenarnya Soto-Kanda, sebuah bahagian daripada Chiyoda-ku.

Akihabara merupakan kawasan membeli belah utama bagi barangan elektronik, komputer, anime, dan otaku, termasuk barang-barang baru dan terpakai. Barangan baru kebanyakannya boleh didapati di jalan utama, Chūōdōri,dengan jenis barang-barang yang digunakan yang banyak dijumpai di jalan-jalan belakang Soto Kanda 3-chōme. Bahagian-bahagian yang baru untuk PC-pembinaan sedia ada daripada pelbagai kedai-kedai. Alat-alat, bahagian elektrik, wayar, kamera mikro dan barang-barang yang serupa dijumpai dalam saluran yang sempit Soto Kanda 1-chome (berdekatan stesen). Pelancong asing cenderung untuk melawat kedai-kedai nama besar seperti kedai-kedai khusus Laox atau lain-lain berhampiran stesen, walaupun terdapat pelbagai dan harga yang lebih rendah di tempat yang sedikit jauh. Akihabara mendapat kemasyhuran beberapa dengan menjadi rumah kepada salah satu daripada kedai-kedai pertama yang dikhaskan untuk barangan robot dan robotik peribadi.

Kawasan ini hanya dari pintu bandar Sujikai-gomon (sekarang Jambatan Mansei) yang merupakan salah satu pintu gerbang bandar (Mitsuke) dari Edo silam (Tokyo). Ia adalah pintu masuk dari dalaman Edo ke bahagian utara dan barat laut Jepun dan kuil Kan’ei-ji di Ueno. Ramai peniaga, tukang dan samurai kelas yang rendah tinggal di situ.

Pautan Luar
-----------

|  |  |
| --- | --- |
|  | Wikimedia Commons mempunyai media berkaitan ***Akihabara*** |

* Tapak Sesawang Rasmi Akihabara (Jepun)
* |  |  |
| --- | --- |
|  | Wikikembara memiliki panduan pelancongan bagi ***Tokyo/Akihabara***. |

* *In Tokyo, a Ghetto of Geeks* dari Washington Post
* *Akihabara Geeks (2005)* Dokumentari

Koordinat: 35°41′54″N 139°46′23″E﻿ / ﻿35.69836°N 139.77313°E﻿ / 35.69836; 139.77313
Spektrum pancaran tiga fosfor yang mentakrifkan warna primer tambahan bagi skrin tiub sinar katod. Peranti-peranti elektronik lain memiliki set warna primer mereka sendiri dengan spetrum pancaran berbeza.
Suatu set **warna primer** merujuk kepada set warna yang boleh dicampur untuk menghasilkan keseluruhan julat (gamut) warna. Warna primer adalah penting untuk membentuk persepsi pelbagai warna seperti dalam peranti elektronik dan lukisan berwarna. Persepsi yang terkait dengan satu kombinasi juga dapat diramalkan dengan model pencampuran yang tepat (penambahan dan penolakan) yang membayangkan perihal fizik berkenaan cara cahaya berinteraksi dengan medium fizikal, dan akhirnya, di retina mata. Selain itu, warna primer juga boleh bersifat konsep (tidak nyata) selaku suatu elemen tambahan ruang warna atau suatu kategori fenomena dalam bidang-bidang seperti psikologi dan falsafah. Primer-primer ruang warna ditakrif secara terperinci dalam uji-uji kaji kolorimetri psikofizik yang menjadi asas pemahaman penglihatan warna.

Merah-kuning-biru
-----------------

Rajah roda warna Johannes Itten dengan warna merah-kuning-biru sebagai set warna primer dalam segi tiga pusat.
Pakar teori warna sejak abad ke-17 serta banyak pelukis dan artis reka seni sejak itu telah menetapkan set merah-kuning-biru sebagai set warna primer. Sistem ini yang dikenali sebagai "teori warna tradisional" sering digunakan untuk menyusun dan membandingkan warna, dan kadangkala diusulkan sebagai set pencampuran pigmen untuk memperoleh kebanyakan atau keseluruhan julat warna.

Lihat juga
----------

* Warna sekunder
* Penglihatan warna

Rujukan
-------

1. ↑  Itten, Johannes (1961). *The art of color : the subjective experience and objective rationale of color*. New York: Reinhold Pub. Corp. m/s. 34–37. ISBN 0442240376. By way of introduction to color design, let us develop the 12-hue color circle from the primaries – yellow, red, and blue. As we know, a person with normal vision can identify a red that is neither bluish, nor yellowish; a yellow that is neither greenish, nor reddish: and a blue that is neither greenish, nor reddish. In examining each color, it is important to view it against a neutral-gray background.
2. ↑  
Zena O’Connor (2021). "RYB Color". *Encyclopedia of Color Science and Technology – Living Edition*. Springer. m/s. 1–4. doi:10.1007/978-3-642-27851-8\_453-1. ISBN 978-3-642-27851-8. Dicapai pada 6 Jun 2021.

|  |  |
| --- | --- |
| Ikon tunas | Rencana berkenaan warna ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
***Akhir*** adalah sebuah novel hasil penulisan Ismi Fa Ismail. Novel ini adalah kesinambungan daripada novel "Jangan Baca Novel Ni" dan "Tiada Tajuk". *Akhir* merupakan buku terakhir dari trilogi Jangan Baca Novel Ni.

Rumusan
-------

Novel ini telah memberikan rumusan dalam Bahasa Melayu *pasar* yang menggunakan sudut padangan dari penulis novel ini. Berikut adalah yang dinyatakan oleh penulis ini:

> Tak payah sinopsis. Anda dah tau buku ini tentang apa. Yang anda perlu tau sekarang, ini yang AKHIR. Tak ada dah lepas ni. Sebab saya dah letih. Lelah hidup dalam kegelapan. Biar buku ini meniadi AKHIR kepada sebuah kisah. Juga kepada setangkai nyawa yang dalam beberapa tahun ini berayun longlai. Sava tak mau seksa dia terus. Saya bukan kejam. Saya hanya seorang yang menyampaikan sebuah cerita, tentang sebuah novel hitam yang kewujudannya hanya mengundang rasa-rasa sakit, pedih, ngilu, pelik, takut, kecewa, marah, benci...SEDIH. Rasa-rasa yang saya tak pasal-pasal juga kena lalui sebagai penulis. Semua ini, hanya kerana nak mengisi masa lapang anda. Jadi nah. Ambil dan baca. Buku ini mungkin tidak sebagus yang anda harapkan. Tapi ini yang terAKHIR. Sekurang-kurangnya hargailah ia atas sebab itu.

Pautan luar
-----------

* Ismi Fa Ismail di Facebook

Rujukan
-------

* "MPHOnline :: Akhir: Ismi Fa Ismail". Dicapai pada 24 Oktober 2014.
**Xenoglossia** adalah fenomena paranormal ketika seseorang mampu menuturkan atau menulis bahasa yang tidak boleh diperoleh dengan cara alami. Contohnya, seseorang mampu menuturkan bahasa Jerman dengan fasih, tetapi ia bukan penutur asal Jerman, tidak pernah belajar bahasa Jerman, tidak pernah berkunjung ke negara berbahasa Jerman, dan tidak pernah berhubungan dengan penutur bahasa Jerman.

Kewujudan xenoglossia umumnya tidak diterima oleh ahli bahasa dan psikologi. Akan tetapi, penyelidik paranormal dan psikiater Ian Stevenson mendokumentasikan beberapa kes yang menurutnya asli.

Kata xenoglossia berasal dari bahasa Yunani, ξένος ( *Xenos*), yang bererti "orang ξένος], Henry George Liddell, Robert Scott, *A Greek-English Lexicon*, on Perseus dan γλῶσσα ( *Glossa*), yang bererti "lidah" ​​atau γλῶσσα], Henry George Liddell, Robert Scott, *A Greek-English Lexicon*, on Perseus.

Contoh kes
----------

Pada tarikh 5 Ogos 2010, video seorang ibu rumah tangga yang menuturkan bahasa Nepal disiarkan di acara *Kiseki-taiken Unbelievable* Kiseki-taiken Unbelievable], Fuji Television 5 Ogos 2010 (Jepun) </ ref> - pengalaman keajaiban yang tak boleh dipercayai). Ibu rumah tangga itu mengatakan tidak pernah belajar bahasa Nepal, tidak pernah pergi ke Nepal, dan tidak punya teman orang Nepal.

Rujukan
-------

* Cooper-Rompato, Christine F. *The Gift of Tongues: Women's Xenoglossia in the Later Middle Ages* (University Park, PA: Pennsylvania State University Press, 2010).
* Samarin, William J. Review of Ian Stevenson *Xenoglossy: A Review and Report of a Case*. *Language* 52.1.270-274. (1976)
* Stevenson, Ian. *Twenty Cases Suggestive of Reincarnation*. (1966). (Second revised and enlarged edition 1974), University of Virginia Press, ISBN 0-8139-0872-8
* Stevenson, Ian. *Xenoglossy: A Review and Report of a Case*. Charlotte: University Press of Virginia. (1974).
* Stevenson, Ian. *Unlearned Language: New Studies in Xenoglossy*. (1984). University of Virginia Press, ISBN 0-8139-0994-5
* Stevenson, Ian. *Children Who Remember Previous Lives: A Quest of Reincarnation*. (2001). McFarland & Company, ISBN 0-7864-0913-4
* Thomason, Sarah G. "Do you remember your previous life's language in your present incarnation?" *American Speech*, 59:340–50, 1984.
* Thomason, Sarah G. "Past tongues remembered?" *The Skeptical Inquirer*, 11:367–75, Summer 1987.
* Thomason, Sarah G. "Xenoglossy" in Gordon Stein (ed.) *The Encyclopedia of the Paranormal*. Buffalo: Prometheus Books. (1996)PDF

|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Cabaran Antarabangsa BWF** (Bahasa Inggeris: *BWF International Challenge*) ialah bahagian kejohanan gred 3 dan tahap 1 Litar Benua Kejohanan BWF bersama-sama dengan Siri Antarabangsa (tahap 2) dan Siri Masa Depan (tahap 3), yang disetujui oleh Persekutuan Badminton Dunia (BWF) sejak 2007.

Ciri-ciri
---------

### Hadiah wang

Sebuah kejohanan Cabaran Antarabangsa menawarkan hadiah wang minimum sebanyak AS$25,000

### Mata Ranking Dunia

Cabaran Antarabangsa BWF menawarkan hanya lapan kedudukan ke peringkat ranking untuk ke pertandingan BWF (selepas Kejohanan Dunia, Akhir Jelajah Super, Super 1000, Super 750, Super 500, Super 300, Super 100), menurut sistem ranking dunia.

Rujukan
-------

1. ↑  "Sanction FormsPrix". *Badminton World Federation* (dalam bahasa Inggeris). Bwfbadminton.org. Dicapai pada 6 Ogos 2015.
2. ↑  "Overview Ranking". *Badminton World Federation* (dalam bahasa Inggeris). Bwfbadminton.org. Dicapai pada 6 Ogos 2015.

Pautan luar
-----------

* bwfbadminton.com (dalam bahasa Inggeris)
**Ballerin** merupakan sebuah **bandar** dan kampung yang terletak di Ireland Utara, United Kingdom.

Nama
----

Perkampungan ini terletak di kawasan bandar yang mempunyai nama yang serupa. Nama kampung biasanya dieja "*Ballerin*", sementara nama kampung biasanya dieja "*Boleran*". Ejaan awal nama-nama ini merangkumi *Ballyerin* (1654) dan *Ballyirin* (1613). Semua dipercayai berasal dari Ireland *Baile Uí Shírín* kawasan bandar/penempatan Shírín'. Namun, kelab Persatuan Atletik Gaelik tempatan menggunakan nama Ireland "Baile Iarainn", yang bermaksud "kawasan bandar/penempatan besi".

Galeri
------

* Sekolah rendah di BallerinSekolah rendah di Ballerin
* Gereja di BallerinGereja di Ballerin

Lihat juga
----------

* Senarai bandar dan kampung di Ireland Utara

Rujukan
-------

1. ↑  Placenames NI Diarkibkan 2012-03-31 di Wayback Machine
2. ↑  Placenames Database of Ireland
3. ↑  Ballerin Gaelic Athletic Club Diarkibkan 2011-03-21 di Wayback Machine

|  |  |
| --- | --- |
| Ikon tunas | Rencana berkaitan Eropah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Afro-Eurasia dengan kepulauan sekitarnya.
**Afro-Eurasia**, atau disingkat **Afrasia** atau **Eurafrasia**,, merupakan sebutan yang digunakan untuk menggambarkan Eurasia dan Afrika sebagai satu benua. Afro-Eurasia merangkumi 84,980,532 kilometer persegi dan mempunyai kira-kira 6 bilion penduduk, atau lebih kurang 85% daripada jumlah penduduk dunia.

Secara normal, terbahagi di Terusan Suez hingga Eurasia dan Afrika, bekas dimana dapat dibahagi lagi kepada Eropah dan Asia. Dapat dibahagi seara altenatif menjadi Eurasia-Afrika Utara dan Subsahara untuk alasan budaya dan sejarah.

Daratan Afro-Eurasia (tidak termasuk kepulauan seperti Britain, Ireland, Jepun dan Madagascar) telah disebut sebagai **Pulau Dunia** (Sebutan itu mungkin diciptakan oleh Sir Halford John Mackinder dalam *The Geographical Pivot of History* )

Dunia Lama merujuk kepada Afrika, Asia, Eropa, dan kepulauan sekitarnya sebagai luas wilayah yang terpisah.

|  |  |
| --- | --- |
| * Eurasia
	+ Asia
		- Asia Utara
		- Asia Tengah
		- Asia Timur
		- Asia Selatan
		- Asia Tenggara
		- Asia Barat Daya
	+ Eropah
		- Eropah Utara
		- Eropah Barat
		- Eropah Tengah
		- Eropah Timur
		- Eropah Selatan
		- Eropah Tenggara
 | * Afrika
	+ Afrika Utara
	+ Afrika Sub-Sahara
		- Afrika Barat
		- Afrika Tengah
		- Afrika Timur
		- Afrika Selatan
 |

Secara geologi, Afro-Eurasia diperkirakan akan menjadi superbenua ketika Afrika berselisih dengan Eropah. Ini diperkirakan terjadi sekitar 600,000 tahun yang akan datang, ketika bahagian selatan Sepanyol bergabung dengan Afrika. Ketika ini terjadi, Laut Mediterranean akan terisolasi dari Lautan Atlantik. Afrika diperkirakan berselisih dengan Eropah seluruhnya 50 juta yang akan datang, menutup Mediteranean, dan membuat, jaringan pegunungan masa depan dan baru (dengan tambahan Alpen).

Lihat juga
----------

* Senarai superbenua

Rujukan
-------

1. ↑  Frank, Andre G. (1998), *ReORIENT: Global Economy in the Asian Age*, University of California Press, ISBN 978-0520214743
2. 1 2  For example, Henry Field uses both terms in "The University of California African Expedition: I, Egypt". *American Anthropologist,* New Series, Vol. 50, No. 3, Part 1 (Jul. - Sep. 1948), pp. 479-493.
3. ↑  Based upon population estimates for 2007 cited in a UN report, *World Population Prospects: The 2006 Revision (Highlights).*
4. ↑  Diamond, Jared (1997), *Guns, Germs, and Steel: The Fates of Human Societies*, Norton & Company, ISBN 0-393-03891-2
5. ↑  *See* Francis P. Sempa. Mackinder's World Diarkibkan 2016-03-03 di Wayback Machine
6. ↑  Africa will collide Europe and Asia, 50 Million years from now

| * l
* b
* s
Benua |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Afrika
 | 
Antartika
 | 
Asia
 | 
Australia
 | 
Eropah
 | 
Amerika Utara
 | 
Amerika Selatan
 |

 |

---

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|     | 
Afro-Eurasia
 | 
Amerika
 | 
Eurasia
 | 
Oceania
 |

 |

 |
| Lihat juga : *Kawasan dunia* |
**Candrawarman** (maut 535) ialah raja Kerajaan Tarumanagara yang keenam. Baginda mewarisi bapanya, Indrawarman, yang mangkat pada tahun 382 dan memerintah selama 20 tahun antara tahun-tahun 515 - 535.

Tidak terdapat banyak maklumat tentang Candrawarman. Namanya hanya tercantum dalam Naskhah Wangsakerta. Baginda mangkat pada tahun 535 dan diwarisi oleh puteranya, Suryawarman.

  



| Raja-raja Tarumanagara berdasarkan Naskhah Wangsakerta |
| --- |
| Jayasingawarman (358-382) | Dharmayawarman (382-395) | Purnawarman (395-434) | Wisnuwarman (434-455) | Indrawarman (455-515) | Candrawarman (515-535) | Suryawarman (535-561) | Kertawarman (561-628) | Sudhawarman (628-639) | Hariwangsawarman (639-640) | Nagajayawarman (640-666) | Linggawarman (666-669) | Tarusbawa (669-670) |


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Satu contoh amaran ribut petir yang dikeluarkan oleh Jabatan Meteorologi Malaysia melalui laman sesawangnya.
**Amaran ribut petir** dikeluarkan oleh agensi meteorologi seperti Jabatan Meteorologi Malaysia jika radar cuaca mengesan ribut petir dahsyat yang menghasilkan hujan lebat, angin kencang atau hujan air batu, yang berpotensi mengakibatkan kerosakan ketara seperti banjir dan kerosakan harta benda. Tidak semua ribut petir yang dikesan dikeluarkan amaran; ribut petir kecil yang lemah, hanya bertahan tidak sampai sejam serta berlaku hanya di satu dua tempat sahaja tidak memenuhi kriteria bagi amaran ribut petir.

Kriteria amaran ribut petir juga berbeza mengikut negara. Di Amerika Syarikat misalnya, kejadian kilat dan banjir yang diakibatkan oleh ribut petir tidak diambil kira sebagai kriteria bagi amaran ribut petir.

Rujukan
-------

1. ↑  "Severe Thunderstorm Warning". *NOAA National Weather Service Glossary*. Diarkibkan daripada yang asal pada 2011-06-04. Dicapai pada 2010-01-10.

Pautan luar
-----------

* Amaran ribut petir - oleh Jabatan Meteorologi Malaysia.
* Kriteria amaran cuaca buruk Diarkibkan 2014-12-31 di Wayback Machine
* Kriteria amaran angin kencang Diarkibkan 2012-06-19 di Wayback Machine

|  |  |
| --- | --- |
| Ikon tunas | Rencana berkaitan cuaca ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Amara Asavananda** ( Bahasa Thai: อมรา อัศวนนท์code: th is deprecated , RTGS:  *Amara Atsawanon*, dilahirkan pada 6 Mei 1936 di Bangkok, Thailand) Adalah seorang pelakon Thailand dan Pelari ke-2 Miss Thailand 1953. Beliau adalah anak perempuan pertama Luang Prajerd-aksonlak (Sombhoj Asavananda) dan Puan Prajerd-aksonlak (Georgette Asavananda). Dia adalah Thai Perancis, bapanya adalah  Thai dan ibunya adalah  Perancis.
Dia adalah Miss Runner-up ke-2 Miss Thailand 1953 dan dia telah disiapkan dalam pertandingan pertandingan Miss Universe 1954 yang diadakan di Amerika Syarikat.

Beliau adalah seorang pelakon dalam drama Thailand dan drama Prisana (1955), Leb-krut (1957), Rak Rissaya (1958), In-sree Dang (1958), Hao Dong (1958), Toong Ruang Rong (1959) Lihat Kings (1959), Chaleoy Suk (1959,) Sud Pradthana (1961) dsb.

Pada tahun 1966, beliau berkahwin dengan Leftenan Jeneral Ankun Purananda, dan mereka mempunyai dua anak perempuan, Apichaya dan Anoma.

Rujukan
-------

1. ↑  "Title holders ,awards of Miss Thailand, Miss Universe pageant history". AsiaFinest.com. Dicapai pada 2010-01-03.